John Horton Conway
Store norske leksikon,Realfag,Matematikk,Matematikkens grunnlag og historie,Biografier innen matematikk
John Horton Conway var en britisk/amerikansk matematiker. Han er mest kjent som oppfinner av spillet Game of Life. Conway har også levert originale bidrag til flere andre felt og har mottatt en rekke priser.
Forskning Tidlig i 1960-årene gjorde Conway banebrytende arbeid innenfor teorien for endelige grupper, knyttet til kulepakninger i høyere dimensjoner. Rundt 1970 oppfant han Surreal Numbers som viser at vårt tallsystem kan utvides utover komplekse tall.Conway er imidlertid mest kjent som oppfinner av spillet Game of Life (eller kort Life), som var en videreutvikling og forenkling av ideer fra John von Neumann. Spillet ble først publisert i 1970 i Scientific American innenfor Martin Gardners rubrik Mathematical Games. Spillet har det teoretiske potentiale av en Turing maskin, det vil si alt som kan beregnes algoritmisk kan også beregnes innenfor Game of Life. På grunn av Lifes analogier med vekst, nedgang og forandring tilhører den den økende klassen av såkalte simulation games. Spillet har fått avgjørende betydning for utviklingen av såkalte cellulære automater. Karriere Conway var professor ved Cambridge i England fra 1983 og ved Princeton University, USA, fra 1986. Les mer i Store norske leksikon matematikk John von Neumann Eksterne lenker John Conway på MacTutor History of Mathematics archive